Ombèn-ombèn wau dayanipun kiyat sangêt. Sintên ingkang ngombe ombèn-ombèn wau, sanajan pintêra kados propesor, santosaa kados rasêksa, sarta luhura kados punapa, manawi kaduk ing pangombenipun, amasthi ewah datipun. Mila kula badhe cobi-cobi nyariyosakên mênggah agêngaagênge. daya kakiyatanipun, supados para mudha ingkang sami karêm dhatêng ombèn-ombèn wau sagêda anyênyuda ing sawatawis, wêkasan lajêng mantuni babar pisan. Ingkang dèrèng doyan sampun angicipi.